ఏడు స్థానాలు ముందుకొచ్చిన పాకిస్థాన్న్యూఢిల్లీ: దేశంలో వ్యాపార, వాణిజ్య విధానాలను సులభతరం చేసినట్టు ప్రభుత్వం చెప్పుకుంటున్నా ఆచరణలో అది కనిపించడం లేదు. అంతర్జాతీయ ఆర్థిక వేదిక (డబ్ల్యుఈఫ్) 2017-18 ఆర్థిక సంవత్సరానికి ప్రకటించిన ప్రపంచ పోటీ సామ ర్థ్యం  జాబితాలో భారత్ స్థానం గత ఏడాదితో పోలిస్తే ఒక స్థానం తగ్గిపోవడమే ఇందుకు నిదర్శనం. గత జాబితాలో 39వ స్థానంలో ఉన్న భారత్ ఇప్పుడు 40వ స్థానానికి పడిపోయింది. గత రెండేళ్లలో భారత్లో అప్పుల భారం రెట్టింపునకుపైగా పెరిగింది. పోటీ సామర్ధ్యం పెంచుకునేందుకు భారత్, చైనా, ఇండోనేషియాకు మరింత అవకాశముందని తెలిపింది.ఇవే ప్రామాణిక అంశాలుసంస్థలు, మౌలిక సదుపాయాలు, ఆరో గ్యం, ప్రాథమిక విద్య, కార్మిక మార్కెట్ సామర్ధ్యం, ఫైనాన్షియల్ మార్కెట్ల అభివృద్ధి, సాంకేతిక సన్నద్ధత వంటి 12 అంశాల వారీగా డబ్ల్యుఈఫ్ ఈ సంవత్సర ఈ నివేదిక రూపొందించింది. గత ఏడాదితో పోలిస్తే ఈ సంవత్సరం  కొన్ని విషయాల్లో తన స్థానాన్ని మెరుగు పరుచుకుంది. ముఖ్యంగా మౌలిక సదుపాయాలు, ఉన్నత  విద్య, శిక్షణ, సాంకేతిక సన్నద్ధత విషయాల్లో భారత్ పరిస్థితి బాగా మెరుగు పడింది. సంస్థాగతంగా చూస్తే జాబితా కోసం పరిశీలించిన 137 దేశాల్లో భారత్ ఈ  ఏడాది 39వ స్థానం లో ఉంది. మార్కెట్ పరిమాణం పరంగా చూస్తే మూడో స్థానంలో ఉంది.ఇదే సమయంలో పొరుగు దేశం పాకిస్థాన్ ఒకేసారి ఏడు స్థానాలు ఎగబాకి 115వ స్థానానికి చేరింది. ఆసియా పెద్దన్న చైనా మాత్రం 15వ స్థానంలో ఉంది. మొత్తం 137 దేశాల్లోని 12 ప్రామాణిక అంశాల ఆధారంగా డబ్ల్యుఈఫ్ ఈ జాబితా రూపొందించింది. అయితే పోటీ సామర్థ్యం లెక్కింపులో మార్పులు చేసినందున ఈ జాబితాను గత ఏడాదితో పోల్చి చూడకూడదని డబ్ల్యుఈఫ్ పేర్కొంది. గత ఏడాది మన దేశం ఒకేసారి 16 స్థానాలు ముందుకు వచ్చి 40వ స్థానానికి చేరింది.
edu sthaanaalu mundukochina pakisthannyudilla: desamlo vyapara, vaanijya vidhaanaalanu sulabhataram chesinattu prabhutvam cheppukuntunna aacharanalo adhi kanipinchadam ledu. antarjaatiiya aardhika vedika (dabluief) 2017-18 aardhika samvatsaraaniki prakatinchina prapancha poty saama rthyam  jaabitaalo bharat sthaanam gatha edaadito poliste oka sthaanam taggipovadame induku nidarsanam. gatha jaabitaalo 39va sthaanamlo unna bharat ippudu 40va sthaanaaniki padipoyindi. gatha rendellalo bhaaratlo appula bharam rettimpunakupaigaa perigindi. poty saamardhyam penchukunenduku bharat, chaina, indonesiaku marinta avakaasamundani telipindi.ive praamaanika amsaalusamsthalu, moulika sadupaayaalu, aaro gyam, praathamika vidya, kaarmika market saamardhyam, finansial marketla abhivruddhi, saanketika sannaddhata vanti 12 amsaala vaareegaa dabluief ee samvatsara ee nivedika roopondinchindi. gatha edaadito poliste ee samvatsaram  konni vishayaallo tana sthaanaanni merugu paruchukundi. mukhyamgaa moulika sadupaayaalu, unnata  vidya, sikshana, saanketika sannaddhata vishayaallo bharat paristhiti baga merugu padindi. samsthaagatamgaa chuste jabita kosam pariseelinchina 137 deshaallo bharat ee  edaadi 39va sthaanam loo undi. market parimaanam paramgaa chuste moodo sthaanamlo undi.ide samayamlo porugu desham pakisthan okesari edu sthaanaalu egabaki 115va sthaanaaniki cherindi. asia peddanna chaina maatram 15va sthaanamlo undi. mottam 137 deshaalloni 12 praamaanika amsaala aadhaaramgaa dabluief ee jabita roopondinchindi. ayithe poty saamarthyam lekkimpulo maarpulu chesinanduna ee jaabitaanu gatha edaadito polchi chudakudadani dabluief perkondi. gatha edaadi mana desham okesari 16 sthaanaalu munduku vachi 40va sthaanaaniki cherindi.